सामग्री: 1. महाराष्ट्रात सरकारच्या नावाखाली सर्कस सुरू आहे- राजनाथ सिंह

महाराष्ट्रात सरकारच्या नावाखाली सर्कस सुरु आहे अशी टीका केंद्रीय मंत्री राजनाथ सिंह यांनी केली आहे. करोनाच्या संकटात जे काही महाराष्ट्रात सुरू आहे ते चांगलं नाही असंही राजनाथ सिंह यांनी म्हटलं आहे.

शरद पवारांच्या हाती या सरकारची सूत्रं आहेत तरीही असं घडतं आहे ही बाब आश्चर्य वाटण्याजोगी आहे, असंही सिंह यांनी म्हटलं आहे. 

महाराष्ट्रात सरकार नावाची काही गोष्ट अस्तित्त्वात आहे का? महाराष्ट्र करोनाच्या बाबती आता चीनला मागे टाकेल अशी भीती व्यक्त होते आहे. या सगळ्याला सरकारची अकार्यक्षमता म्हणायचं का? असा प्रश्नही राजनाथ सिंह यांनी उपस्थित केला. भाजपाच्या जनसंवाद कार्यक्रमात ते बोलत होते. 'लोकसत्ता'ने ही बातमी दिली आहे. 

आम्ही करोनाच्या संकटात महाराष्ट्र सरकारला सर्वतोपरी सहकार्य करण्यास तयार आहोत. सहकार्य करतो आहोत. तरीही या सरकारला करोनाग्रस्तांच्या संख्येवर नियंत्रण मिळवता आलेलं नाही ही बाब दुर्दैवी आहे, असंही राजनाथ सिंह यांनी म्हटलं आहे. या सरकारमध्ये काहीही समन्वय नाही. राजकारण समाजाच्या सेवेसाठी केली जाते. राजकारण हे स्वार्थासाठी केलं जात नाही असंही ते म्हणाले. 

2. चांगली काम करणारी माणसं भाजपमध्येच असतात- फडणवीस

"शिवसेनेला ठाम विश्वास आहे की, सोनू सूद हे भाजपचे आहेत. या गोष्टीचा मला आनंदच वाटला. कारण, चांगलं काम करणारी माणसं भाजपमध्येच असतात," असा टोला देवेंद्र फडणवीस यांनी हाणला आहे. 'झी न्यूज'ने ही बातमी दिली आहे. 

विरोधी पक्षनेते देवेंद्र फडणवीस

कोणीही चांगलं काम केलं तर त्याचं कौतुक झालंच पाहिजे. सोनू सूद यांच्यावर अन्याय होऊ नये म्हणून सांगतो की, सूद यांनी स्वत:च्या हिंमतीवर काम केले आहे. आम्ही जलयुक्त शिवारचे काम करायचो तेव्हा 'नाम' संस्था आणि आमीर खान हे पण काम करायचे. तेव्हा आम्ही हेवादावा केला नाही. उलट त्यांना अधिक मदत कशी करता येईल हे बघितले. कारण ते सरकारच्या कामात मदत करत होते. त्यामुळे सोनू सूद यांच्या कामाचे स्वागत झाले पाहिजे, असे फडणवीस यांनी म्हटले. 

3. पाकिस्तानात योगींचं कौतुक

लोकसंख्येनुसार भारतातलं सर्वात मोठं राज्य उत्तर प्रदेशने करोना संसर्गावर ज्या पद्धतीने नियंत्रण मिळवलं, त्याचं पाकिस्तानातही कौतुक करण्यात आलं आहे. 'महाराष्ट्र टाईम्स'ने ही बातमी दिली आहे. 

उत्तर प्रदेशसारख्या सर्वांत मोठ्या राज्यात करोनाची...\nमागील सामग्री खालीलप्रमाणे सारांशित केली जाऊ शकते:
विविध वर्तमानपत्रं आणि वेबसाईट्सचा घेतलेला आढावा